﻿ IMPACTUL SEGREGĂRII ŞI DIFERENŢIERII ASUPRA PERFORMANŢELOR ŞCOLARE ALE ELEVILOR DIN CLASELE 10–12.  O ANALIZĂ MULTINIVEL ADRIAN HATOS fectul compoziţiei sociale a şcolilor, cu accent pe segregarea şi diferenţierea acestora, asupra performanţei elevilor este foarte bine documentat în literatura internaţională. În România însă, E cercetările în acest domeniu lipsesc. Acest articol evaluează impactul factorilor individuali de la nivelul claselor de elevi şi al şcolilor asupra mediilor la învăţătură a aproximativ 1 000 de elevi selectaţi aleator din clasele a 10-a până la a 12-a din 16 licee din Oradea. Regresia multinivel a rezultatelor şcolare demonstrează că factorii sociali sunt importanţi la nivel individual şi de clasă de elevi, pe când la nivel de şcoală cel mai important factor este tiparul de organizare pe tipuri specifice de licee. Cuvinte cheie: segregare, diferenţiere, egalitate de şanse, performanţă şcolară, analiză multinivel. IMPACTUL COMPOZIŢIEI SOCIALE A ŞCOLILOR ASUPRA REZULTATELOR LA ÎNVĂŢĂTURĂ Egalitatea şanselor în învăţământ înseamnă, în primul rând, accesul egal la resurse educaţionale, caracteristică cu efect direct asupra rezultatelor şcolare. Acesta este un domeniu important aflat în atenţia politicilor educaţionale, având în vedere că eşecul şcolar este unul dintre resorturile fundamentale ale excluziunii sociale şi ale compromiterii coeziunii sociale şi a capitalului uman al unei naţiuni. Unul dintre procesele care afectează în mod serios egalitatea şanselor şcolare este diferenţierea şcolilor: situaţia în care diferenţele dintre şcoli sau, în cadrul şcolilor, dintre clase, sunt mult mai puternice în ceea ce priveşte compoziţia după caracteristicile socioeconomice ale elevilor, decât deosebirile din interiorul şcolilor şi, respectiv, interiorul claselor de elevi. Importante sunt, din acest punct de vedere, rezultatele cercetărilor internaţionale care arată, aproape fără excepţie, faptul că rezultatele şcolare individuale sunt influenţate de compoziţia socială a grupurilor de elevi. O miză a aplecării asupra acestui gen de fenomen poate fi găsită în faptul  Adresa de contact a autorului: Adrian Hatos, Facultatea de Ştiinţe Socio-Umane, Catedra de Sociologie şi Asistenţă Socială, Universitatea din Oradea, Str. Armatei Române, nr. 5, Oradea, România; e-mail: ahatos@gmail.com. CALITATEA VIEŢII, XIX, nr. 1–2, 2008, p. 141–158 142 ADRIAN HATOS 2 că asemenea inegalităţi pot fi piese importante din cercuri cauzale vicioase la nivel societal, existând argumente că inegalitatea educaţională contribuie la scăderea coeziunii sociale (Green, Preston, Sabates, 2003, pp. 118–140). OBIECTIVE Procesele de segregare par a fi evidente în cazul ciclului secundar superior (liceu) din România. Astfel, diversele forme ale promovării competitive (examene de admitere în licee, examenele de capacitate sau, mai nou, tezele unice) transmit impactul caracteristicilor de mediu socioeconomic asupra carierei şcolare. Şcolile sunt ele însele diferenţiate administrativ în tipuri de instituţii despre care bunul simţ ne spune că sistemul de clasificare corespunzător se suprapune puternic cu ierarhii sociale (colegii naţionale, licee teoretice, grupuri şcolare, şcoli de arte şi meserii). Spus direct, nu este nimic contraintuitiv în a presupune că şcolile din ciclul secundar superior sunt puternic segregate. Studiul meu îşi propune să depăşească această limitare a cercetării educaţionale din ţara noastră prin investigarea relaţiei dintre rezultatele şcolare şi compoziţia socială a colectivităţilor şcolare dintr-un context educaţional „banal”, adică al elevilor din ciclul secundar superior dintr-un oraş mare. Un al doilea obiectiv al acestui studiu este să aplic proceduri de analiză multinivel la explicarea rezultatelor şcolare pentru a face estimări robuste ale impactului factorilor de context asupra rezultatelor şcolare. TEORIE. DETERMINANŢI SOCIALI AI SUCCESULUI ŞCOLAR Bibliografia internaţională de sociologia educaţiei este bogată în ceea ce priveşte stabilirea factorilor de la nivelul elevului şi cel al familiei de provenienţă care determină rezultatele şcolare, o sinteză teoretică pe această temă putând fi găsită în Hatos (2006, pp. 175–199). Teza reproducerii inegalităţilor sociale este una dintre cele mai solide constatări ale studiilor educaţionale din ultimele decenii (Boudon, 1973; James Samuel Coleman, 1966; Jencks, 1990). Potrivit acesteia, rezultatele şcolare sunt dependente de înzestrările materiale, educaţionale şi culturale ale familiei de origine. În acelaşi registru al determinărilor individuale, putem consemna importanţa genului – studiile atestând constant performanţe 1 generale mai bune ale fetelor (PISA, 2001, 2007) sau a vârstei, performanţele 2 . Modul de academice tinzând să scadă odată cu înaintarea în vârstă la adolescenţi petrecere al timpului liber este, de asemenea, consemnat de unele studii ca fiind o covariată a angajamentului sau a performanţelor şcolare: multe studii subliniază 1 Este vorba de rezultatele generale. Sunt, totuşi, discipline sau tipuri de sarcini la care băieţii au sistematic rezultate mai bune. 2 O astfel de constatare se regăseşte în Simmons (1987) pp. 248–250, care o pune pe seama dificultăţilor de adaptare specifice adolescenţei. 3 IMPACTUL SEGREGĂRII ŞI DIFERENŢIERII 143 (Eckstein, Wolpin, 1999; Miller, Plant, 1999) faptul că rezultatele şcolare proaste, abandonul şi delincvenţa juvenilă sunt corelate pozitiv cu un loisir petrecăreţ, social şi marcat de comportamente de risc (consum de alcool, droguri etc.) sau în cazul tinerilor din anumite categorii – cei proveniţi din pătura muncitorească, potrivit lui Hagan (1991). Studiul de faţă îşi are parţial inspiraţia şi într-o oarecare insatisfacţie faţă de literatura educaţională românească. Încă din anii ’80, studiile internaţionale dedicate acestei teme au subliniat importanţa contextului organizaţional de la mai multe niveluri – al clasei, al şcolii, al districtului educaţional etc. În ţara noastră, însă, lipsesc evaluările multinivel, ale factorilor de context care determină succesul sau eşecul şcolar, rezultatele şcolare, în diversele sale variante de măsurare. O asemenea rigoare metodică este necesară (Scheerens, 1993; Woessman, 2003), având în vedere că rezultatele şcolare sunt în mare măsură produse ale unor factori de context, de la multiple niveluri de agregare. În al doilea rând, cercetările privind impactul compoziţiei sociale a şcolilor româneşti asupra rezultatelor şcolare sunt rare, dacă nu chiar absente. Majoritatea lucrărilor din acest domeniu de interogaţie empirică abordează cariera şcolară a unor categorii sociale care suferă probleme acute, dar specifice în acelaşi timp, de excluziune socială, cum sunt romii sau elevii din mediul rural (Jigău, 2000; Jigău şi Surdu, 2002). Fără a nega gravitatea problemelor cu care cei aflaţi în aceste situaţii se confruntă, credem că o evaluare serioasă a eficienţei educaţiei trebuie să ţină cont şi de fenomenele care nu depăşesc limitele situaţiilor de criză sau dramatice. Determinarea multinivel a performanţelor şcolare Încă din 1966, Coleman, în celebrul studiu Equality of educational opportunity afirma: „compoziţia socială a colectivului de elevi este mai puternic legată de rezultate, independent de originea socială a elevului însuşi, decât orice alt factor şcolar” (James Samuel Coleman, 1966, p. 325). Mai bine de 30 de ani mai târziu, studiul PISA 2000 a produs acelaşi rezultat: „statusul şcolii, măsurat prin nivelul mediu al ocupaţiei părinţilor, avere şi «capital cultural» are un impact major asupra performanţelor individuale la nivel internaţional – un impact chiar mai mare decât efectul caracteristicilor care descriu mediul de provenienţă la nivel individual, în multe ţări” (PISA, 2001, p. 210). Studiile de evaluare a politicilor de desegregare din şcolile americane, rezultat concret al anchetei conduse de Coleman, au constatat că aceste politici au efect pozitiv pe termen lung, inclusiv asupra stimei de sine a absolvenţilor sau asupra relaţiilor dintre grupuri etnice şi rasiale (Schofield, 1995; Wells, Crain, 1994). Sintetizând puţinele studii educaţionale longitudinale nord-americane din deceniile 80 şi 90 (Rumberger, Palardy, 2005) înregistrează rezultate care atestă un impact semnificativ al compoziţiei sociale a şcolilor, măsurat în funcţie de o varietate de caracteristici (status socioeconomic, rasa, etnie) asupra rezultatelor şcolare, operaţionalizate şi ele folosind variate soluţii. Notabil este şi rezultatul sintezei lui Hochschild şi Skovronik (2003) potrivit cărora desegregarea a avut efect 144 ADRIAN HATOS 4 diferenţiat, afectând în mod pozitiv rezultatele elevilor negri, fără a le diminua pe cele ale elevilor albi. O constatare clară a studiilor PISA (PISA, 2007) este că diferenţierea timpurie a elevilor, operată de şcoli pe criteriul abilităţilor, este asociată cu disparităţi socioeconomice, dar nu şi cu rezultate mai bune pe ansamblu. Cu cât sistemul şcolar este mai diferenţiator, cu atât rezultatele învăţării au o dispersie mai mare iar rezultatele medii sunt mai proaste. Potrivit studiilor PISA (Green, Preston, Janmaat, 2006), realizate pe elevi de 15 ani, toate ţările cu scoruri de vârf sunt dintre cele cu sisteme comprehensive ne-marketizate (Finlanda şi ţările est-asiatice), adică în ţările în care nu se practică direcţionarea elevilor pe diverse criterii, iar alegerea şcolii de către părinţi sau de către elevi este îngrădită până la începerea ciclului secundar superior. În plus, majoritatea ţărilor din primele 10, în ordinea descrescătoare a scorurilor medii la studiul PISA 2006, sunt dintre cele în care partea din variaţia rezultatelor atribuită diferenţelor dintre şcoli şi caracteristicilor socioeconomice de origine ale elevului este mică, în comparaţie cu media internaţională (PISA, 2007). Diferenţierea se produce, cel mai adesea, dacă ne referim la adâncirea inegalităţilor dintre şcoli, prin examene competitive care sancţionează meritul şcolar individual sau este rezultat, neaşteptat uneori, al opţiunilor părinţilor şi al deciziilor de selecţie aplicate în şcoli ori, în cadrul aceleiaşi şcoli, reflectă gruparea pe criteriul abilităţilor specific şcolare. Toate aceste procese de selecţie, alegere sau promovare produc segregare socială a şcolilor sau a claselor, deoarece indicatorii folosiţi pentru diferenţiere „meritocratică” tind să fie puternic asociaţi cu variabilele de mediu socioeconomic care descriu elevii. Voi începe investigarea determinării rezultatelor şcolare ale elevilor de liceu din Oradea prin descrieri univariate ale principalelor variabile abordate în studiu, etapă care va susţine, sau va infirma, presupoziţia că şcolile şi clasele sunt diferenţiate într-o măsură însemnată din punctul de vedere al compoziţiei sociale, şi prin modelarea pe niveluri singulare ale variabilei dependente. Partea cea mai importantă va fi, bineînţeles, modelarea multinivel, abordare pe care o voi prezenta în trei încercări dedicate: 1) separării variabilităţii de la cele trei niveluri; 2) producerii de modele de bază şi 3) elaborării unui model care să permită concluzii cât mai solide privind impactul compoziţiei sociale de la cele două niveluri agregate considerate. Aceste modele vor testa efectele reţinute din teorie la nivel individual – efectul de reproducere a statusului, impactul modului de petrecere al timpului liber şi al vârstei şi al genului cât şi cele ale caracteristicilor măsurate la nivelul claselor şi ale şcolilor. Date Testăm relaţia dintre caracteristicile sociale ale colectivităţilor şcolare şi ale elevilor pe un eşantion aleatoriu monostadial de 1 065 de elevi cu răspunsuri valide, din clasele 10–12, din licee şi grupuri şcolare din Oradea. Eşantionul nu cuprinde elevii orfani de tată şi nici elevii care erau înscrişi în alte tipuri de unităţi şcolare, de genul şcolilor de arte şi meserii. Eşantionul folosit constituie un subset 5 IMPACTUL SEGREGĂRII ŞI DIFERENŢIERII 145 din eşantionul aleatoriu iniţial de 3 500 de elevi din clasele 8–12 intervievaţi printr-un chestionar autoadministrat în cadrul primului val al studiului longitudinal „Adolescenţii, viitori cetăţeni”, finanţat de CNCSIS prin grantul 497/2006. Deoarece variabila dependentă a investigaţiilor noastre, care măsoară rezultatele la învăţătură, cuprinde răspunsurile la întrebarea „Care a fost media ta la învăţătură în semestrul anterior?”, iar datele au fost culese la sfârşitul primului semestru, în anul şcolar 2006–2007, am eliminat din eşantion elevii din clasa a 9-a, răspunsurile lor referindu-se la mediile din ultimul semestru în care erau în clasa a 8-a, deci, posibil, în alte instituţii de învăţământ. Au fost excluşi din analiză şi elevii din clasa a 8-a, datorită diferenţelor organizaţionale dramatice dintre ciclul secundar inferior şi cel superior, o analiză asupra impactului segregării la nivelul gimnaziului făcând obiectul unor analize viitoare. Variabile Consecutiv obiectivelor lucrării, conceptele centrale ale studiului sunt rezultatele şcolare, statusul socioeconomic de origine şi compoziţia socială a şcolii. Rezultatele şcolare au fost măsurate numeric, prin media la învăţătură din semestrul anterior aplicării chestionarului, adică media din semestrul al doilea din anul şcolar 2005–2006. Întrucât notele aplicate la clasă şi mediile calculate prin agregarea lor sunt o estimare cu mari lacune de validitate şi fidelitate a rezultatelor învăţării, avertizăm că rezultatele acestui studiu nu se referă la eficienţa învăţământului, ci la modul de producere a rezultatelor şcolare, indiferent de gradul lor de suprapunere cu abilităţile, efortul sau cunoştinţele elevilor. Statusul socioeconomic de origine a fost măsurat prin două variabile care măsoară capitalul educaţional şi, respectiv, înzestrarea materială din familia de origine a elevilor, caracteristici adeseori menţionate printre cele care influenţează rezultatele şcolare: 3 ; – deţinerea de către tatăl elevului a unei diplome de studii superioare – scorul de dotare materială a gospodăriei elevului, obţinut prin numărarea bunurilor de uz îndelungat menţionate ca fiind în folosinţă la domiciliu dintre: maşină de spălat automată, automobil, calculator personal, conexiune la internet şi telefon mobil (alpha>0,7). Compoziţia socială a claselor şi a şcolilor a fost măsurată prin două variabile agregate: 3 Folosirea acestui indicator poate fi considerată discutabilă. Până la mijlocul anilor ’80 ai secolului trecut existau puţine îndoieli faţă de presupoziţia că statusul socioeconomic al copiilor depinde mai ales de indicatorii similari ai tatălui chiar şi în societăţile capitaliste avansate vezi (Goldthorpe, 1983). Modificările din ultimele decenii ale structurilor sociale, mai ales ale poziţiilor relative ale bărbaţilor şi ale femeilor pe piaţa muncii au impus reconsiderarea acestei perspective. Korupp şi Gazenboom (2002) testează cu date din SUA, Germania şi Olanda, mai multe modele ale transmiterii intergeneraţionale a statusului socioeconomic, controlând după genul părinţilor şi constată că cea mai bună soluţie este luarea în consideraţie a statusului părintelui dominant. Este în afara discuţiei faptul că, în România, acesta este de cele mai multe ori, bărbatul. 146 ADRIAN HATOS 6 – ponderea elevilor al căror tată are studii superioare; – scorul mediu de dotare materială. Modelarea producerii rezultatelor şcolare sub influenţa factorilor de tip socio- economic, fie individual, fie de la nivel colectiv, presupune controlul după alte caracteristici recunoscute ca importante în acest context. Tabelul nr. 1 Alte variabile incluse în analiză Nivel de Caracteristică Observaţii măsură Individual Gen Dihotomic 1=bărbat, 0=femeie Vârstă Numeric Mod de petrecere a Numeric Scor factorial al factorului cel mai important din extragerea timpului liber componentelor principale din 10 itemi numerici de petrecere a timpului liber (nr. de cărţi citite, participări în excursii, drumeţii; ieşiri la teatru etc.). Scorul corelează pozitiv cu frecvenţa ieşirilor la discotecă, cluburi, a întâlnirilor cu persoane de sex opus, a consumului de băuturi alcoolice, şi a participării la petreceri. Clasă, Şcoală Ponderea bărbaţilor Numeric Grad mediu de Numeric Scală sumativă din 4 itemi: Cât eşti de mulţumit …de satisfacţie cu şcoala rezultatele tale şcolare? De relaţia cu colegii de şcoală? De relaţia cu profesorii? De şcoală în general? Valorile lipsă au fost înlocuite cu media. Variază de la 0 la 40, alpha>0,7. Indice de participare Numeric Medie a scorurilor individuale de participare calculată prin în activităţi numărarea tipurilor de activităţi, dintr-o listă de 9, la care a extraşcolare participat elevul în ultimul an. Şcoală Tipul liceului Dihotomic 1=liceu teoretic, colegiu naţional; 0=grup şcolar Schema de variabile din tabel arată că la nivel individual m-am ferit să introduc în modelare factori a căror relaţie cu variabila dependentă, chiar dacă puternică din punct de vedere statistic, este ambiguă din punctul de vedere al mecanismului cauzal. În analizele preliminare am introdus vârsta sau modul de petrecere a timpului liber, dar am exclus măsuri individuale ale evaluării climatului educaţional, ale angajamentului şcolar individual sau ale participării în activităţi extraşcolare. Pe de altă parte, măsurile agregate de acest tip au fost introduse ca predictori de la nivelul clasei şi al şcolii – fiind mică probabilitatea ca mai mulţi indivizi din aceeaşi colectivitate să poate influenţa semnificativ scorul de satisfacţie cu şcoala sau pe cel de participare în activităţi extraşcolare al clasei sau al şcolii. Mai mult, pentru a testa ipoteza că actuala clasificare a şcolilor din ciclul secundar superior contribuie la producerea succesului şi a eşecului şcolar, elevii din diverse categorii de şcoli având şanse inegale de a obţine rezultate bune, am introdus, la 7 IMPACTUL SEGREGĂRII ŞI DIFERENŢIERII 147 nivelul şcolii, variabila tipul liceului, care deosebeşte între şcolile cu profil academic (licee teoretice şi colegii naţionale) şi cele cu profil mai degrabă tehnic (grupuri şcolare). Rezultate la nivel agregat Distribuţii la cele trei niveluri Variabilitatea între grupuri a celor trei caracteristici care ne interesează în mod special este semnificativă. Prin agregare, de la un nivel la altul variabilitatea totală scade, fiind, aşa cum ne-am aştepta, mai mică la comparaţia dintre şcoli decât în cazul în care comparăm clase sau elevi. Datele din Tabelul 2 ne permit unele concluzii privind variaţia între niveluri a celor trei caracteristici. Tabelul nr. 2 Descrierea variabilelor de interes pe cele trei niveluri Elevi Clase Şcoli Media la învăţătură Min. 5,50 6,31 7,19 Max. 10 9,53 9,12 Media 8,30 8,25 8,22 Abaterea standard 0,96 0,75 (sig 0,66 (sig F 0,5). Pe baza constatărilor de mai sus am reconstruit modelul, eliminând cele două efecte în mod evident nesemnificative: cel al nivelului de instrucţie al tatălui, la nivelul elevului, şi cel al ponderii băieţilor la nivelul clasei. Am eliminat dotarea medie materială din şcoală din modelul final, deoarece interacţionează puternic cu tipul liceului şi cu dotarea materială medie din clase, sugerând o relaţie de multicoliniaritate. La fel ca şi în cazul modelului anterior, toate efectele aleatoare sunt semnificative, ceea ce arată că variabilitatea de la toate nivelurile este insuficient 2 nu scad într-o măsură îngrijorătoare faţă modelată. Pe de altă parte, coeficienţii R de modelul anterior: la nivelul elevului avem 32%, la cel al claselor 4,6%, iar la nivelul şcolii 15%. Modelul sugerează că variabilele de status socioeconomic se manifestă în sensul prezis de teorii la toate nivelurile: individual şi la nivelul colectivităţii educaţionale primare, al clasei, în timp ce la cel al şcolii contează rezultatul segregării instituţionalizate indicate de tipurile de şcoli. Totuşi, influenţa statusului socioeconomic de origine se produce prin mecanisme mai complicate decât lasă să se înţeleagă rezultatele analizelor doar la nivel individual. Pe de o parte, capitalul economic al familiei, măsurat prin dotarea gospodăriei, acţionează direct pozitiv asupra rezultatelor şcolare. Pe de altă parte, capitalul educaţional nu are efect direct, ci prin compoziţia socială a claselor de elevi, fiind influent, cu alte cuvinte, prin procese de diferenţiere socială a colectivităţilor de elevi. La nivel individual, alte variabile care se manifestă semnificativ sunt cele care atestă impactul construcţiei identităţii sociale a adolescentului asupra performanţelor şcolare. Astfel, înaintarea în vârstă şi crizele de ajustare consecutive au impact negativ asupra adaptării la rolurile şcolare. Băieţii au, comparativ cu fetele, probleme sensibil mai serioase în a realiza performanţe şcolare. În fine, un stil activ, socializant, de petrecere a timpului liber dăunează şi el rezultatelor şcolare. 13 IMPACTUL SEGREGĂRII ŞI DIFERENŢIERII 153 Rezultatele medii de la nivelul clasei sunt influenţate de ponderea elevilor proveniţi din „noua clasă mijlocie”, definită prin deţinerea de studii superioare (Larionescu M. şi al., 2006). Această constatare confirmă, pentru capitalurile şcolare de origine, rezultatele anterioare citate în partea teoretică şi este unul dintre rezultatele cele mai importante ale acestui studiu: compoziţia socială a claselor are un impact la fel de puternic asupra rezultatelor ca şi mediul social de origine. Un astfel de efect nu este îngrijorător decât în măsura în care există o mare variabilitate a claselor şi a şcolilor din punctul de vedere al compoziţiei sociale, adică dacă şcolile sunt segregate din punct de vedere social. În acest caz, înscrierea într-o şcoală de clasă „mijlocie” oferă, din start, un avantaj semnificativ elevului, la fel cum înmatricularea într-un colectiv provenit din clasa muncitoare predispune elevul la riscuri mai mari de eşec şcolar. În ceea ce priveşte variabilele pe care se concentrează analizele noastre, interpretarea este simplă: în condiţii egale, elevii care provin din familii prospere au note mai bune decât ceilalţi. În schimb, notele medii calculate la nivel de clasă sunt cu atât mai mari cu cât ponderea elevilor care provin din familii cu capitaluri educaţionale superioare este mai mare. Cei mai avantajaţi sunt cei care reuşesc un cumul de factori favorizanţi: provin din familii prospere din punct de vedere material şi sunt înmatriculaţi în clase cu o pondere mare a elevilor proveniţi din familii cu status social înalt, în şcoli cu profil academic – adică colegii naţionale şi licee teoretice. Alte rezultate importante privesc efectele de la nivelul şcolii. Modelul de regresie confirmă, aparent, prejudecata potrivit căreia şcolile cu profil academic – colegiile naţionale şi liceele teoretice – sunt mai bune decât cele vocaţionale. Sau, măcar, că la cele academice se obţin, în medie, note mai bune, cu o treime de punct, potrivit parametrului de regresie. Pe de altă parte, faptul că mediile pe clase sunt cu atât mai mari cu cât participarea în activităţi extraşcolare este mai bună şi gradul de satisfacţie cu şcoala mai înalt pot reprezenta rezultate importante pentru recomandările de management şcolar, dar şi rezultat al unor probleme de endogenitate. Chiar dacă nu putem, din această cauză, să fim siguri de existenţa şi de sensul relaţiilor cauzale dintre aceste variabile şi rezultatele medii la învăţătură din clase, constatarea că, după ce am controlat alte variabile instituţionale şi de climat, rata de participare în activităţi extraşcolare şi gradul mediu de satisfacţie cu şcoala au relaţii semnificative pozitive cu rezultatele medii ale elevilor, ne oferă indicii despre caracteristicile unei clase cu rezultate bune şi pot sugera posibile obiective pentru programe de eficacitate educaţională. Discuţie Cum putem interpreta rezultatele privind impactul factorilor sociali, ai indicatorilor caracteristicilor socioeconomice de origine şi ai compoziţiei sociale asupra rezultatelor individuale? 154 ADRIAN HATOS 14 Aşa cum am mai subliniat, impactul resurselor materiale în familia de origine a fost remarcat în nenumărate studii, inclusiv în studiile comparative internaţionale, chiar dacă acestea au arătat că efectul nu este acelaşi de la un sistem la altul. Deprivarea materială indicată prin variabila inclusă în studiul nostru poate fi corelată cu lipsa altor resurse care constituie un ingredient direct al performanţei şcolare: condiţii de învăţătură propice, mijloace de întreţinere şi recreere. Resurse educaţionale precum manuale, rechizite, alte materiale didactice pot fi costisitoare. Cei care sunt frustraţi de acces la ingredientele materiale ale învăţării pot să îşi vadă, celelalte condiţii fiind egale, rezultatele şcolare compromise. Pentru relaţia dintre compoziţia socială a clasei şi rezultatul şcolar au fost propuse două tipuri de explicaţii. Primul apelează la influenţa anturajului, al doilea la asocierea cu resursele şi caracteristicile organizaţionale şi structurale ale şcolilor. Coleman explicase (1990) impactul pozitiv al ponderii elevilor albi – „efectul anturajului de clasă mijlocie” – prin aspiraţiile educaţionale mai înalte ale acestora, cât şi prin mediul educaţional mai bun al acestora. Jencks şi Mayer (1990) concluzionaseră că elevii cu rezultate bune şi motivaţie înaltă ajută la crearea unei „culturi a succesului” în şcoală, în timp ce elevii cu rezultate modeste şi nemotivaţi produc o atmosferă de frustrare şi disperare. Elevii proveniţi din medii dezavantajate social sunt sensibili la influenţele acestui climat, deoarece le lipseşte suportul alternativ pentru învăţare din cadrul familiei sau al grupului de prieteni. Pe de altă parte, şcolile în care elevii din categorii dezavantajate sunt în pondere importantă tind să dispună de cadre mai puţin calificate şi să fie organizate în moduri mai tradiţionale, care inhibă învăţarea (Rumberger, Palardy, 2005). Deoarece şcolile cu elevi din categorii sociale înalte tind să vină în întâmpinarea dorinţelor părinţilor, dar şi pentru că sunt mai atractive pentru profesori în calitate de locuri de muncă, ajung să dispună, în cele din urmă, de profesori mai buni şi de un curriculum mai interesant. Rumberger şi Palardy (2005) constată că în liceele americane, compoziţia socială a şcolilor are impact similar, ca ordin de mărime şi ca efect, asupra rezultatelor şcolare ca şi caracteristicile de status socioeconomic ale tânărului. Cercetarea lor indică faptul că şcolile în care predomină elevii din categoriile cu venituri joase tind să fie organizate şi operate diferit de cele în care majoritatea elevilor provin din clasele bogate, indiferent de alte caracteristici precum diferenţierea dintre şcoli private şi publice sau şcoli mici sau mari. Faptul că structura clasei după capitaluri educaţionale de origine influenţează rezultatele şcolare devine o problemă de justiţie socială, în momentul în care colectivităţile de elevi sunt semnificativ diferenţiate din punctul de vedere al compoziţiei sociale. Aceasta este realitatea ilustrată de datele mele referitoare la liceele din Oradea. Ea este, în cea mai mare parte, rezultatul concret al promovării prin examenul de capacitate şi atesta faptul că în sistemul de învăţământ românesc se manifestă puternice inegalităţi de şanse. Sistemul de specializări şi profiluri, opţiunile premergătoare trecerii de la ciclul secundar inferior la cel superior, examenul de capacitate şi repartiţia ulterioară au produs, iată, şcoli, dar mai ales clase segregate social. Acestea îi avantajează sau dezavantajează, în funcţie de 15 IMPACTUL SEGREGĂRII ŞI DIFERENŢIERII 155 structura lor, pe elevii care le compun. Este probabil, de asemenea, că în clasele cu o pondere mare a elevilor din familii educate să se cristalizeze un climat educaţional propice performanţei, o cultură a succesului şcolar care conduce la rezultate bune prin întâlnirea strădaniei elevilor şi a părinţilor cu aşteptările pozitive ale profesorilor. Organizarea sistemului de învăţământ la nivelul secundar superior din România nu este excepţională dacă îl comparăm cu sistemele din alte ţări. La fel ca în majoritatea statelor participante în evaluările educaţionale internaţionale (PISA, PIRLS sau IALS) (vezi Green et al., 2006, pp. 118–140), trecerea la acest nivel este selectivă, ceea ce predispune organizaţiile şcolare la segregare socială şi sporeşte direct inegalitatea şcolară, ducând la riscuri mari de eşec şcolar pentru cei din categoriile defavorizate. Premeditarea din spatele consecinţelor prezumabile este cel mai probabil insignifiantă – tiparul de organizare pe tipuri de şcoli asociate diferenţierii dintre cariere şcolare lungi, orientate academic şi altele scurte, pentru trasee cu finalitate vocaţională, sau pe profiluri şi specializări care operaţionalizează aceste deosebiri la nivelul programelor de învăţământ şi al organizării concrete, a fost aproape inevitabil. El continuă tradiţia organizatorică a învăţământului românesc, reproduce prin mecanisme uşor de întrevăzut de dependenţă de cale structuri anterioare, chiar dacă altfel denumite, este consonant cu paradigmele educaţionale occidentale şi, în cele din urmă, se întâlneşte fericit cu cererea din partea elevilor şi a părinţilor. Aşa cum arătase încă cu mai bine de treizeci de ani în urmă Boudon (1973), părinţii şi elevii iau decizii de carieră şcolară care tind să contribuie la reproducerea poziţiei lor sociale de origine, calculând costurile şi beneficiile diverselor variante. Pentru cei din clasa muncitoare, investiţia într-o şcolaritate îndelungată poate fi o opţiune riscantă şi, în consecinţă de evitat, datorită riscului incumbat de eşecul şcolar suferit în această situaţie, dar şi datorită costurilor sociale şi emoţionale pe care le presupune mobilitatea socială ascendentă. În schimb, descendenţilor clasei mijlocii organizarea actuală le vine ca o mănuşă, realizarea lor socială depinzând, într-o măsură dramatică, de achiziţionarea de diplome şcolare. Nu pot fi evitate unele remarci teoretice şi metodologice vizavi de rezultatele din aceste pagini. Slaba specificare a modelului de regresie la nivelul clasei lasă loc pentru posibile surprize în cazul introducerii altor variabile. Spre pildă, segregarea socială de la nivelul clasei poate fi corelată cu specializarea, care ar putea fi, ipotetic, un vehicul al transmiterii inegalităţilor sociale. Lipsesc din modelare caracteristici care descriu distribuţia resurselor între clase şi şcoli, factori care pot juca un rol în explicarea diferenţelor de rezultate dintre clase şi şcoli, chiar dacă unele studii contestă o astfel de ipoteză (vezi de exemplu Hanushek, 1997). O limită a rezultatelor din acest articol poate să o reprezinte absenţa interacţiunilor multinivel. Studii ulterioare trebuie să acopere aceste neajunsuri. Operaţionalizarea capitalurilor de origine poate ridica, la rândul ei, unele obiecţii, la fel şi unitatea de înregistrare. Unii ar putea solicita un grad de nuanţare 156 ADRIAN HATOS 16 mai mare în măsurarea capitalului educaţional, restrângerea acestuia la deţinerea sau nedeţinerea de către tată a unei diplome de studii superioare putând fi riscantă. Pe de altă parte, raportările furnizate de elevi cu privire la nivelul de instrucţie al părinţilor, venituri şi dotare materială pot să fie distorsionate. Evident că rezultate mult mai credibile ar putea fi obţinute dacă indicatorii de status socioeconomic ar fi obţinuţi direct de la părinţi. Măsurarea performanţelor şcolare prin notele atribuite de profesori este o altă decizie care face interpretabile rezultatele analizelor mele. Acestea nu vorbesc, dacă este să fim corecţi, despre calitatea sau eficacitatea educaţiei decât indirect, având în vedere că în notare intervin factori subiectivi care nu fac, în mare parte, decât să traducă bias-urile de percepţie care intervin în raportarea profesorilor la elevi. O bună parte din aceste distorsiuni sunt asimilabile unor prejudecăţi care contribuie la menţinerea unor inegalităţi de şanse, iar influenţa semnificativă a statutului economic al copilului şi a compoziţiei sociale a clasei este, probabil, şi o manifestare a acestor percepţii şi aşteptări adeseori deformate. Pe de altă parte, întrucât promovarea în cariera şcolară şi, inerent, manifestarea concretă a inegalităţilor de şanse educaţionale, depind de notele acordate de profesori, folosirea acestei variabile în studiile de acest fel mi se pare indispensabilă. În acelaşi timp, este importantă estimarea impactului factorilor luaţi în considerare asupra rezultatelor învăţării – măsurabile prin teste standardizate – care pot influenţa, la rândul lor, cariera socială şi şcolară a individului. CONCLUZII Trebuie să admitem că rezultatele din acest studiu au o valoare mai mult exploratorie, datorită limitelor metodologice menţionate într-un paragraf anterior. Studii suplimentare trebuie să corecteze aceste deficienţe cu accent pe măsurarea unui număr mare de caracteristici ale claselor şi ale şcolilor, înregistrate în modalităţi cât mai valide şi fidele. Câteva concluzii semnificative pot fi, totuşi, subliniate. O constatare iniţială importantă a cercetării este că, mai bine de jumătate din varianţa rezultatelor şcolare se explică prin factori care ţin de specificul şcolilor şi al claselor. Aprofundând investigaţia asupra efectelor caracteristicilor de mediu socioeconomic de la cele trei niveluri de agregare considerate, cea mai substanţială constatare a acestui studiu este că inegalităţile sociale, care se manifestă neîndoielnic în ciclul secundar superior din sistemul de învăţământ românesc sub forma şanselor diferenţiate pe criterii de status socioeconomic de a parcurge o anumită carieră şcolară, cu anumite rezultate, acţionează în modalităţi nuanţate, funcţie de nivelul de agregare studiat. Tipul şcolii oficializează şi întăreşte avantaje/ dezavantaje nete, pe care le instituţionalizează, astfel că elevii din licee teoretice şi colegii naţionale beneficiază de un bonus în evaluare din partea profesorilor. Pe de altă parte, în aceeaşi şcoală, diferenţa dintre o clasă „bună” şi una „slabă” se suprapune în mare 17 IMPACTUL SEGREGĂRII ŞI DIFERENŢIERII 157 măsură cu o a anumită distribuţie a statusurilor sociale, a capitalurilor educaţionale din familia de origine, în respectivele colectivităţi. În acelaşi timp, elevii din categoriile defavorizate au de câştigat dacă sunt înscrişi în clase cu o pondere mare a elevilor proveniţi din familii cu capital educaţional înalt. Efect benefic asupra rezultatelor şcolare pare a avea şi un climat şcolar pozitiv şi participativ manifest în clasă. La nivelul elevului am înregistrat un efect important pozitiv al statusului economic de origine. Având în vedere evoluţiile instituţionale din învăţământul românesc, sunt mici speranţe ca prin măsuri de reformă să se reducă în mod semnificativ din inegalităţile înregistrate în acest studiu. Dimpotrivă, presupun că în viitor vor spori presiunile spre marketizarea învăţământului iar tendinţele de diferenţiere vor fi adâncite şi de extinderea uşor de presupus a învăţământului privat la acest nivel. O cale realistă de a aborda pragmatic chestiunea reducerii inegalităţilor de şanse ar putea porni de la admiterea faptului că segregarea din ciclul liceal este, în mare măsură, rezultatul evoluţiilor din ciclul gimnazial, încununate de rezultatele obţinute la etapa finală de promovare în ciclul liceal. Gimnaziul este, structural, comprehensiv, fiind mai facilă elaborarea unor programe care să sporească echitatea în distribuţia accesului la resurse şcolare şi la rezultate, inclusiv în ceea ce priveşte promovarea finală către ciclul gimnazial. O astfel de abordare presupune, în primul rând, investigarea multinivel a inegalităţilor din acest ciclu de învăţământ şi a modului în care acestea influenţează pe termen lung integrarea socioprofesională a tinerilor. BIBLIOGRAFIE 1. Boudon, R., L'Inegalité de chances. La mobilité sociale dans les sociétés industrielles, Paris, Hachette, 1973. 2. Coleman, J. S., Equality of educational opportunity (summary report), Washington, U.S. Dept. of Health, Education, and Welfare, Office of Education, 1966. 3. Coleman, J. S., Equality and achievement in education, Westview Press Boulder, 1990. 4. Eckstein, Z., Wolpin, K. I., Why Youths Drop Out of High School: The Impact of Preferences, Opportunities, and Abilities, „Econometrica”, 67(6), 1295–1339, 1999. 5. Goldthorpe, J. H., Women and Class Analysis: In Defence of the Conventional View, „Sociology”, 17(4), 465, 1983. 6. Green, A., Preston, J., Janmaat, J. G., Education, equality and social cohesion: a comparative analysis, Basingstoke, Palgrave Macmillan, 2006. 7. Green, A., Preston, J., Sabates, R., Education, Equity and Social Cohesion: A Distributional Mode. Wider Benefits of Learning Report, (No. 7), London, Center for Research on the Wider Benefits of Learning, 2003. 8. Hanushek, E. A., Assessing the Effects of School Resources on Student Performance: An Update, „Educational Evaluation and Policy Analysis”, 19(2), 141–164, 1997. 9. Hatos, A., Sociologia educaţiei. Iaşi, Polirom, 2006. 10. Hochschild, J. L., Scovronick, N., The American Dream and the Public Schools, Oxford University Press, 2003. 11. Jencks, C., Mayer, S. E., The social consequences of growing up in a poor neighborhood, în Lynn, M. G. H. M. L. Jr. (ed.), Inner-city poverty in the United States (pp. 111–186), Washington, DC, National Academy Press, 1990. 158 ADRIAN HATOS 18 12. Jigău, M., Învăţământul rural din România: condiţii, probleme şi strategii de dezvoltare, Bucureşti, Ministerul Educaţiei şi Cercetării, Institutul de Ştiinţe ale Educaţiei, 2000. 13. Jigău, M., Surdu, M., Participarea şcolară a copiilor Romi: probleme, soluţii, actori, Bucureşti, Ministerul Educaţiei şi Cercetării, Institutul de Ştiinţe ale Educaţiei, Institutul de Cercetare a Calităţii Vieţii, 2002. 14. Korupp, S. E., Ganzeboom, H. B. G., Van Der Lippe, T., Do Mothers Matter? A Comparison of Models of the Influence of Mothers' and Fathers' Educational and Occupational Status on Children's Educational Attainment, „Quality and Quantity”, 36(1), 17–42, 2002. 15. Larionescu, M., Mărginean, I., Neagu, G., Constituirea clasei mijlocii în România, Bucureşti, Editura Economică, 2006. 16. Luke, D. A., Multilevel Modeling, Sage Publications Inc., 2004. 17. Miller, P., Plant, M., Truancy and perceived school performance: an alcohol and drug study of UK teenagers, 34(6), 886–893, 1999. 18. Rumberger, R., Palardy, G., Does Segregation Still Matter? The Impact of Student Composition on Academic Achievement in High School, 107(9), 1999–2045, 2005. 19. Scheerens, J., Effective Schooling: Research, Theory and Practice, „School Effectiveness and School Improvement”, 4(3), 230–235, 1993. 20. Schofield, J. W., Review of research on school desegregation’s impact on elementary and secondary students, în J. A. Banks (ed.), Handbook of research on multicultural education, (pp. 597–616), New York: Macmillan, 1995. 21. Simmons, R. G., Blyth, D. A., Moving Into Adolescence: The Impact of Pubertal Change and School Context, Aldine Transaction, 1987. 22. Wells, A. S., Crain, R. L., Perpetuation theory and the long-term effects of school desegregation, „Review of Educational Research”, 64(4), 531–555, 1994. 23. Woessman, L., Schooling resources, educational institutions, and student performance: the international evidence, „Oxford Bulletin of Economics and Statistics”, 65(2), 117–170, 2003. 24. *** PISA, Knowledge and skills for life: first results from the OECD Programme for International Student Assessment (PISA) 2000, (No. 9264196714), Paris, Organisation for Economic Co-operation and Development, 2001. 25. *** PISA, PISA 2006: Science Competencies for Tomorrow’s World Executive Summary, Organisation for Economic Co-operation and Development, 2007. hough the effect of school social composition, with a focus on the consequences of social segregation and student body T differentiation, on the students’ performances is internationally well documented, Romanian investigations on this topic are absent. My article assesses the impact of individual, classroom and school-level factors on GPAs of more than 1000 randomly selected students of grades 10 to 12, in 16 high- schools from Oradea. Multilevel regression of school results proves that social background factors are effective at both individual and classroom level, while at the school-level, the most important is the institutionalized streaming embodied in highly specific types of high-schools. Key words: segregation, differentation, equal chances, student’s performance, multilevel analysis. 